Diari Oficial de la Generalitat Valenciana


Sumari del DOGV 7079, del 31-07-2013 (2013/7274)

Informació pública de l'aprovació inicial de la segona quota d'urbanització corresponent a les càrregues d'urbanització del Programa d'Actuació Integrada per Gestió Directa Municipal de la Unitat d'Actuació Oest-4 del Pla General.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7079

Data del DOGV
:   31-07-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/7274


Data del document
:   20-06-2013

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * administració local
    * pla d'urbanisme

Informació pública de l'aprovació inicial de la segona quota d'urbanització corresponent a les càrregues d'urbanització del Programa d'Actuació Integrada per Gestió Directa Municipal de la Unitat d'Actuació Oest-4 del Pla General. [2013/7274]  
En compliment d'allò previst en la legislació urbanística, per la present es fa públic que, per l'acord pres per la Junta de Govern local, en la sessió celebrada en data 12 de juny de 2013, s'ha acordat el següent:  
  
«Vist que el Ple de l'Ajuntament, en la sessió celebrada en data 8 de juny de 2005, acordà aprovar definitivament el Projecte de Reparcel·lació de la Unitat d'Actuació Oest-4 del Pla General d'Ordenació Urbana (PGOU), que comprèn projecte d'urbanització complet ?amb estudi de seguretat i higiene- i projecte de reparcel·lació forçosa, que incloïa el compte de liquidació provisional de les càrregues d'urbanització a abonar pels propietaris de les finques resultants.  
Atés que, la Junta de Govern local, ha aprovat les respectives liquidacions provisionals, atenent als criteris establerts en el programa.   
  
Atés que, adjudicada l'execució del projecte de finalització de la urbanització dels sectors 15 i de la unitat d'execució Oest-4 del PGOU de l'Alcúdia, cal emetre una nova quota de càrregues urbanístiques a repercutir sobre els propietaris.  
Atès allò establert en la Llei 16/2005, de 30 de desembre, Urbanística Valenciana (LUV), segons redacció donada pel Decret Llei 1/2008, el Reglament d'Ordenació i Gestió Territorial Urbanística, aprovat pel Decret 67/2006, de 12 de maig, de la Comunitat Valenciana, i en les normes urbanístiques del Pla General de l'Alcúdia.   
La Junta acorda:  
Primer. Aprovar inicialment la segona quota d'urbanització corresponent a les càrregues d'urbanització del Programa d'Actuació Integrada per Gestió Directa Municipal de la Unitat d'Actuació Oest-4 del Pla General.  
Segon. Publicar l'anunci de l'acord en el Butlletí Oficial de la Província de València, en el Diari Oficial de la Comunitat Valenciana i al tauler de anuncis de l'Ajuntament, i notificar-lo als propietaris inclosos en l'actuació, als efectes de formular al·legacions en el termini d'un mes a comptar des de la data de notificació; s'entendrà elevada a definitiva si no se'n presenten.  
Tercer. Comunicar als propietaris que, aprovada definitivament la liquidació, es procedirà a notificar la quota urbanística i s'establirà el termini de pagament de la quantitat resultant.  
  
L'Alcúdia, 20 de juny de 2013.- L'alcalde president: Roberto Martínez Correcher.